Source: http://www.pravniki.info/viewtopic.php?t=13918&highlight=
Timestamp: 2019-12-14 19:01:08+00:00

Document:
Objavljeno: Čet 04 Sep, 2008 10:38
prosim če mi lahko kdo razloži kako bo praktično potekal postopek osebnega stečaja.
- kakšne dokumente je treba pripraviti
- kam jih bo treba vložiti
- ali lahko to naredi stečajnik ali odvetnik
- kdo in kako se določi stečajni upravitelj
- kdo obvesti upnike o stečajnem postopku
- ali je treba na sodišču kaj plačati
- ali je že znana kakšna odvetniška družba oziroma odvetnik ki se bo s tem ukvarjal
- skratka vse v zvezi z začetkom postopka
Objavljeno: Tor 16 Sep, 2008 10:43
Pridružen/-a: Pet Mar 2006 23:27
Dolžnik, proti kateremu je vložen predlog za začetek
postopka osebnega stečaja (ali ki predlog vloži sam), mora sodišču dati poročilo o stanju svojega premoženja.
(2) Poročilo dolžnika o stanju njegovega premoženja
mora vsebovati:
– če je dolžnik potrošnik: vsega njegovega premoženja,
– če je dolžnik podjetnik ali zasebnik: vsega njegovega
premoženja, pri čemer mora biti ločeno navedeno tisto premoženje,
ki se izkazuje v njegovih poslovnih knjigah,
2. podatke o dolžnikovih transakcijskih računih, ki morajo
za vsak transakcijski račun vključevati podatke o njegovi številki
in izvajalcu plačilnega prometa, ki ga vodi,
3. podatke o skupnem mesečnem znesku plače, pokojnine
ali drugih rednih prejemkov ter o njihovih izplačevalcih,
4. izjavo dolžnika, da je v poročilu navedeno vse njegovo
premoženje, za katero ve, in vsi transakcijski računi.
Podatki ki jih sodišče potrebije so zlasti:
1. številke denarnih računov ter stanje in promet na teh
2. številke računov vrednostnih papirjev in drugih finančnih
instrumentov ter stanje in promet na teh računih,
3. stanje denarnih in drugih depozitov pri banki, borznoposredniški
družbi ali drugi osebi,
4. podatki o življenjskih in premoženjskih zavarovanjih,
5. lastninska in druge stvarne pravice na nepremičninah,
6. podatki, vpisani v registru prometnih dovoljenj,
7. podatki, vpisani v registru plovil in letal in
8. podatki o pokojninskem in zdravstvenem zavarovanju.
Predlog lahko vloži dolžnik sam ali preko odvetnika.
sodišče določi upravitelja po vrstnem redu iz seznama, ki ga ima.
Upniki se prijavijo v postopek sami na podlagi objave začetka postopka v uradnem listu.
Založiti je potrebno stroške postopka v višini cca. 3.000,00 EUR.
V postopku se proda vse premoženje dolžnika, zasežejo se plače oziroma pokojnine do minimalne višine kot v izvršbi. Proda se tudi vse drugo imetje (stanovanje, hiša, delnice, avto, vrednejše premične stvari).
Potem se poplača upnike sorazmerno glede na prijavljene terjatve.
Po končanem postopku stečaja dolžnik ni prost svojih obveznosti do nepoplačanih upnikov, ki so se prijavili, za odpust obveznosti mora posebej zaprositi in ni nujno, da to sodišče odobri.
Če odobri odpust obveznosti, mora dolžnik 2-5 let redno plačevati svoje obveznosti, sprejeti vsako delo ipd. PO preskusni dobi sodišče izda sklep o odpustu obveznosti in šele takrat lahko začneš znova.
Toliko samo okvirno.
femaxi
Objavljeno: Tor 16 Sep, 2008 11:09
Pridružen/-a: Ned Okt 2005 21:26
LeonT, a si prepričan, da se upniku poplačajo sorazmerno glede terjatev?
A vrstni red upnikov ne igra nobene vloge za poplačilo?
Kaj če se upniki po dolžnikovi vlogi za odpust terjatev s tem ne strinjajo?Koliko časa mora potem dolžnik še vračati sredstva?
Vidim, da postaja aktualna tema, zato zaenkrat hvala!!
Lp, Frenk
Objavljeno: Tor 16 Sep, 2008 23:09
Pridružen/-a: Pon Apr 2006 15:07
Tako mimogrede sem zasledil, da je potrebno založiti okoli 3000 eurov. Res me zanima kako naj bi oseba, ki gre v stečaj zaradi nelekvidnosti lahko zbrala takšno vsoto razen seveda, če bo želela izvsti osebni stečaj z kakšnimi goljufivimi nameni.
Objavljeno: Čet 18 Sep, 2008 23:18
Če se bo hotela enkrat za vselej rešiti upnikov iz svoje preteklosti bo znesek 3000 eur majhna vsota. Dolžnik lahko dolguje več 100 tisočakov pa bo s 3 tisočaki in prodajo vsega svojega premoženja lahko začel znova. Brez nič pa žal ni nič.
Objavljeno: Pet 19 Sep, 2008 13:13
Res imate prav v primeru, da dolžnik dolguje takšne zneske. Ampak dejstvo je da mnogo ljudi dolguje precej velike zneske pa ne iz same glavnice ampak na račun gromozanskih obresti iz preteklosti in to so ljudje (vsaj tisti, ki so dejansko v krizi in se pač ne "znajdejo"), ki prejemajo le minimalni OD, ker jim ostalo že itak trgajo in ne znam si predstavljati kako bi lahko iz takšnega OD zbrali potrebni znesek za stečaj.
Moje mnenje je pač takšno (lahko se motim), da bodo iz teh osebnih stečajev zopet potegnili korist razni goljufi medtem, ko bodo tisti, ki imajo dolgove zaradi raznih situacij na katere verjetno žal tudi niso mogli sami vplivati zopet izvisel.
Objavljeno: Sob 20 Sep, 2008 10:04
Pridružen/-a: Ned Okt 2007 10:27
Od kod Vam znesek 3.000,00€? Očitno ste to napisali napamet, ali pa?
Iz zakonskih določb to ne izhaja, prav tako pa nikjer (vsaj jaz nisem zasledil)ni zapisano, da je predlagatelj osebnega stečaja dolžan založiti varščino. Možno, da se motim, pa me prepričajte v nasprotno.
Objavljeno: Pon 22 Sep, 2008 9:28
233. člen ZFPPIPP pravi
(predujem za kritje začetnih stroškov stečajnega postopka)
(1) Predlagatelj mora ob vložitvi predloga za začetek stečajnega postopka založiti predujem za kritje začetnih stroškov stečajnega postopka v znesku, ki je enak:
1. znesku pavšalnega nadomestila za objave iz petega odstavka 122. člena tega zakona,
2. znesku najnižjega nadomestila upravitelja iz 1. točke četrtega odstavka 103. člena tega zakona in
3. pavšalnemu znesku za kritje drugih stroškov stečajnega postopka, ki se konča brez razdelitve upnikom, določenem s predpisom iz 3. točke 114. člena tega zakona.
(2) Če začetek stečajnega postopka predlaga upnik in vrednost unovčene stečajne mase presega znesek stroškov iz prvega odstavka tega člena, ima upnik pravico do vrnitve založenega zneska predujma po pravilih o plačilu stroškov stečajnega postopka.
Strošek objav po 1. alineji še ni znan bo pa cca .200-300 eur, strošek upravitelja določa pravilnik o tarifi (ni še objavljen v Uradnem listu) in je najmanj 3000 EUR za osebni stečaj, pavšalni znesek stroškov, če ne pride do delitve pa je 500 EUR.
Založiti bo torej treba najmanj 200+3000+500 EUR, torej skupaj 3700 EUR, sicer bo sodišče predlog za začetek zavrglo.
Objavljeno: Tor 23 Sep, 2008 6:33
LeonT je napisal/a:
Hvala za obrazlago,res ste se potrudili. Kakorkoli, če seštejem te stroške,ki bi jih moral plačati ( z ženo vsak posebej) in potem seveda upoštevajoč ostale določbe, bo prav gotovo bolje predlagati upniku izvensodno poravnavo. Je pa vprašanje, ali bo upnik na to pristal, glede na to, da je dolg gromozansko velik ( za moje pojme) in ne more biti odplačan niti v 180 letih, če bi se rubil kompleten prihodek mene in žene.
Hvala možakar:-)), če niste možakar pa gosp.... ))
Objavljeno: Tor 23 Sep, 2008 21:44
Pogoj za stečaj je, da je več upnikov, če je samo eden ne bo šlo.
V primeru osebnega stečaja ste po preiskusni dobi 2-5 let, kot morate redno delati ter del dohodka plačevati na poseben račun, prosti vseh obveznosti do upnikov, ki so imeli terjatve pred začetkom stečaja in lahko dejansko začnete znova.
Objavljeno: Sre 24 Sep, 2008 10:44
Pridružen/-a: Tor Sep 2008 15:00
LeonT vidim, da ste kar preštudirali ta osebni stečaj, vseseno pa me glede teh stroškov 3000 eur zanima, kaj pa če je slučajno dolžnik manj dolžen kot so stroški, (recimo 2000 eur)..... če bi imel 3000 eur bi tako ali tako lahko ta znesek, plačal al se motim, hočem reči, da je 3000 eur zelo VELIK denar
Objavljeno: Sre 24 Sep, 2008 21:02
Če je dolžnik dolžan 2000 eur ni računice, da se gre osebni stečaj. Na hitro rečeno mora biti dolg vsajj 10.000 če ne več, da se zadeva pokrije.
Še enkrat poudarjam, da se v stečaju proda vse dolžnikovo premoženje (delnice, nepremičnine, avto, vrednejše premičnine razen osebnih stvari), tako da po koncu stečaja dolžnik praktično nima nobenega premoženja, res pa je, da tudi ni več ničesar dolžan nikomur, vse pod pogojem, da sodišče odobri odpust obveznosti. Celotna zadeva traja najmanj 2 in največ 5 let. V tem času mora dolžnik sprejeti vsako delo, ki mu ga naloži sodišče ter večji del dohodkov odvajati na račun za poplačilo upnikov.
Ni tako enostavno, kot so si nekateri mislili, da bodo čez noč postali prosti obveznosti.
Objavljeno: Sre 24 Sep, 2008 21:05
(ovire za odpust obveznosti)
Odpust obveznosti ni dovoljen:
1. če je bil stečajni dolžnik pravnomočno obsojen za kaznivo
dejanje proti premoženju ali gospodarstvu, ki še ni izbrisano,
2. če je stečajni dolžnik v zadnjih treh letih pred uvedbo
postopka osebnega stečaja dal neresnične, nepravilne ali nepopolne
podatke, ki jih davčni organ potrebuje za pobiranje
davkov, zaradi česar mu je pristojni davčni organ dodatno ali
naknadno odmeril davek v znesku najmanj 4.000 evrov,
3. če so bile stečajnemu dolžniku njegove obveznosti že
odpuščene in od pravnomočnosti sklepa o odpustu teh obveznosti
še ni preteklo deset let,
4. če je stečajni dolžnik v zadnjih treh letih pred uvedbo
postopka osebnega stečaja prevzemal obveznosti, ki so nesorazmerne
z njegovim premoženjskim položajem, ali če je
razpolagal s svojim premoženjem neodplačno ali za neznatno
plačilo.
KO preberete tole, vidite, da bo le redko kdo uspel z odpustom obveznosti.
Objavljeno: Čet 25 Sep, 2008 7:13
To pomeni, da je za neketere ki dolgujejo do 10.000,00 eur (saj takih je večina), ta zakon popolnoma brezpredmeten in nekoristen, tisti ki dolgujejo celo premoženje,
pa bodo z lahkoto uspeli,saj premoženja od avta do hiše sploh ni težko prikriti.tudi ni težko dobit zdraviškega potrdila, da si nesposoben za delo ....to vsi vemo, vse skupaj nelogično, kakor že marsikaj, kar je bilo sprejeto v tej vladi....po vzorcu zahodnjakov.
No mi bomo poskušali tudi s takimi, ki so dolžni tudi do 1000 eur. Mislim, da so taki bolj potrebni odpusta, predvsem pa je to manjše breme za državo, saj je večina dolžna državi iz naslova neplačanih davkov in prispevkov.
Šime Ivanjko namreč poudarja, da je osebni stečaj nujen, da se fizičnim osebam omogoči odpustitev dolgov, ki jih tako ali tako ne morejo plačati, zdaj pa ali je to 1000,00 ali 100000,00 eur.
Pa še to, kako naj stečajni dolžnik sprejme še neko dodatno delo, ki bo mu ga določil organ,(ta zaslužek bi se zbiral v nekakšnem skladu za poplačilo upnikov) če že zdaj dela skoraj cel dan za minimalno plačo.
Mislim, da je tukaj še veliko nedorrčenega, zakon bo pomagal spet tistim, ki se bodo znašli, revež pa naj ostane revež.
Objavljeno: Čet 25 Sep, 2008 11:19
jena23, če bo moral dolžnik založiti stroške, ki bodo blizu 4000 EUR, potem je brez veze, da se gre osebni stečaj, če je dolžan 3ooo EUR: Naj raje poplača dolgove in mu še ostane tisočak. Če ne bo imel za predujem, ne bo mogel začeti stečaja in pika.
Osebni stečaj bo prišlel bolj v poštev, ko ljudje ne bodo več mogli vračati hipotekarnih posojil za hiše in stanovanja, po katerih dolgujejo več kot 10.000 ali celo 100.000 EUR.
Poglej prejšnjo temo Stran 1 od 17
Pojdi na stran 1, 2, 3 ... 15, 16, 17 Naslednja

References: sodišče 

sodišče 
 sodišče 
 sodišče 
 sodišče 
 sodišče 
 sodišče